Po jědnaće lětach njezarjaduja schadźowanku wjace w Budyskej „Krónje“. Nowa městnosć zetkanja serbskich studowacych, šulerjow a studentow budźe lětsa wulki dom NSLDź.
Budyšin (SN/bn). 144. schadźowanka njewotměje so kaž w minjenych jědnaće lětach w Budyskej „Krónje“, ale we wulkim domje Němsko-Serbskeho ludoweho dźiwadła. Hłowna přičina toho je tuchwilu njejasny status dotalneho zarjadowanišća, kotrež zakonskim předpisam nastupajo wohnjoškit a nuzowe wuchody njewotpowěduje. Zašłe lěta přewjedowachu zetkanje serbskich gymnaziastow, studentow a absolwentow na zakładźe wuwzaćneje dowolnosće. Wot lěta 2000 njewuhotowachu schadźowanku jenož trójce nic w tradicionalnym zetkanišću wosrjedź sprjewineho města. Po towaršnostnym přewróće 1989 dźě bě schadźowanka z hosćom we Wětrowje, Kamjencu a Chrósćicach.
szl_Latn szl_Latn